**A felvilágosodás és a klasszicizmus hatása Csokonai költészetében**

Csokonai Vitéz Mihály (1773-1805) a magyar felvilágosodás legsokoldalúbb költője. Debrecenben született, 1780-tól tanul a **református kollégiumban**, tagja az önképző körnek, ahol **nyelveket tanul** (latin, német, francia, olasz, angol, héber, görög, perzsa) azért, hogy azokat a műveket, melyek ezeken a nyelveken íródtak, értse. Tanárai **poétai osztály** vezetésével bízzák meg, s professzornak szánják. Folyamatosan javítgatta verseit, nem kész alkotásként tekintett rájuk (Horatius tanítását megfogadva - **klasszicizmus**). Komáromban megismerkedett **Vajda Juliannával (Lillával)**, kölcsönös szerelem alakult ki, de mivel nem kapott állást, a lányt máshoz adták. Ez tudatosította benne társadalmi száműzöttségét, reményeinek végleges összeomlását. Debrecenben tüdőgyulladásban halt meg.

Költeményeit három csoportba soroljuk: **filozófiai költemények, népies versek, szerelmes versek**

**Felvilágosodás:**

A felvilágosodás a 17–18. század fő eszmeáramlatát jelöli. A felvilágosodás a megismerés és a tudás egyedüli forrásának az észt (**ráció**) tartja, támadja a feudális világ ideológiáját és intézményrendszerét. Az abszolutista társadalmi rendszer hanyatlása és vezető társadalmi rétegének (nemesség, papság) bukása, illetve hatalmának csökkenése a nyugati civilizációban a polgárság, illetve különböző irányzatok előretörését eredményezte: **racionalizmus** (francia), **empirizmus** (angol), **nemzeti szabadságeszme,** **természettudományok fejlődése**, **deizmus**, **polgárjogok, szentimentalizmus** (érzelmek középpontba állítása).

A felvilágosodás főbb gondolkodói: **Rosseau és Voltaire**. **Rosseau** nevelésről szóló nézetei a mai napig jelen vannak a pedagógiában. Gondolatai: **Az ember eredendően jó, a magántulajdon és a társadalom, minden rossz forrása okozta az emberiség elkorcsosulását**. A hatalom szerintem nem Istentől van, hanem a nép ruházza fel azzal azt, akit akar (**népszuverenitás**). Fő művei: *Társadalmi szerződés, Emil, avagy a nevelésről*. **Voltaire** elszántan harcolt mindenféle zsarnokság és fanatizmus ellen is (többek között az egyház ellen is, **vallásellenessége**: „Tiporjátok el a gyalázatost!”) Főbb műve a *Candide vagy az optimizmus.*

**Klasszicizmus:**

Az **antik görög és római művészet**et tekintette példaképének, s azok szabályait kötelező érvényűvé tette. A klasszicisták **racionalisták** voltak, hitték, hogy az antik remekművek elemzése nyomán képesek levonni a tökéletes műalkotások létrehozásának szabályait, ezek szerintük: **formai tökéletesség, zárt szerkezet, világosság**.

**Felvilágosodás Magyarországon**

A felvilágosodás eszméi Magyarországon (és más Kelet-Európai országban is) viszonylag későn terjedtek el. A több évszázados függés következtében nem volt erős polgárság, s ezeket az új eszméket csak a műveltebb főúri családok tudták magukévá tenni.

A magyar felvilágosodás első szakaszát 1772-től (Bessenyei György: Ágis tragédiája) 1795-ig (a magyar jakobinus mozgalom felszámolása) számítjuk. Mária Terézia Bécsben testőrséget állított fel, ahol a magyar ifjak művelődhettek, s megszervezték az első magyar írói társaságot Bessenyei György vezetésével. Az 1801-ben szabaduló Kazinczy neve fémjelzi a magyar felvilágosodás második szakaszát, mely 1801-től 1825-ig, a reformkorig tart, s ez a nyelvújítás időszaka.

**Csokonai lírája** a 90-es években a **sententia (az antik költők bölcseleteinek, tanításainak részletező kifejtése a retorika szabályi szerint)** és a **pictura (tájak, természet, ember leírása)** vegyítéséből nőtt ki, ezek voltak azok a verstípusok, melyeket a poétai osztályban tanítottak. 1792-től levelezik **Kazinczyval**, neki küldi el filozofikus műveit - ezekben a **felvilágosodás** legfőbb gondolatait szólaltatja meg. Különösen **Voltaire és Rousseau** hatottak rá. A *Konstancinápoly* és *Az estve* a felvilágosodás két fő irányzatát képviseli. Az első vers **Voltaire** **egyházellenességét**, *Az estve* pedig **Rousseau felfogását:** a romlott társadalommal szemben a **természet idilli harmóniáját** hirdeti.

A két vers vázlatos elemzése:

***Konstancinápoly***

* megjelenik Voltaire e**gyházellenessége**
* a Kelet színpompás világának leírásából **valláskritika** bontakozik ki
* **térbeli rendező elv**: kívülről befelé vezeti az olvasót, majd ismét kitágítja a látókört
* az elmélkedő részben az **időbeli szerkezeti elv** (jelen, múlt, jelen, jövő) érvényesül
* kiemelt fontosságú **metaforák** *(„Denevér babona! bagoly vakbuzgóság”)* - a templomok bemutatása filozófiai általánosításba vált át
* megjelenik a **rousseau-i ősállapot** is (*„állott a Természet örök építménye”*)
* boldog látomás a jövőről
* *sententia*: vallásellenes filozófia retorikai felépítése
* *pictura*: város, hárem leírása

***Az Estve***

* Rousseau gondolatai:
1. természet leírása (pictura)
2. az ember eredendően jó (sententia)
3. magántulajdon rossz, a társadalom ront meg (pictura)
	* **szentimentalizmus**: a görög mitológiából idéz, képek, szóhasználat
	* formai tökéletesség: **keretes szerkezet - klasszicizmus**
	* szentimentális képpel kezd, majd filozófiával folytatja
	* szín: **idealizált világ, hanghatások, illatok, érzékletes kép**
	* a befejezés csüggedt, lemondó, (**rezignált**), az utolsó sorok azt hirdetik, hogy **minden ember egyenlő**